Мюлер (футбаліст)

Луі́с Анто́ніу Карэ́а да Ко́ста (; нар. , Кампу-Гранды), больш вядомы як Мю́лер () — бразільскі футбаліст, нападнік. Чэмпіён свету 1994 у складзе нацыянальнай зборнай Бразіліі. Па колькасці галоў за «Сан-Паўлу» (158 мячоў), займае 7-е месца ў гісторыі клуба.

 Кар’ера 
Мюлер пачаў сваю кар’еру ў клубе «Сан-Паўлу» ў 1984 годзе і выступаў за гэты клуб да 1987 года, выйграўшы два чэмпіянаты Сан-Паўлу і чэмпіянат Бразіліі, а таксама стаў іграком нацыянальнай зборнай, у складзе якой паехаў на чэмпіянат свету, дзе на турніры заваяваў месца ў стартавым складзе каманды.

У 1988 годзе Мюлер перабраўся ў Італію, дзе пачаў выступаць за «Тарына», нягледзячы на тое, што бразілец забіваў у камандзе-аўтсайдары ў кожнай трэцяй гульні, гэта не выратавала турынскі клуб ад вылету ў Серыю B, аднак Мюлер дапамог клубу выйграць 2 Кубкі Італіі, што было несумнеўным поспехам клуба.

Адразу пасля гэтага Мюлер пакінуў Еўропу і вярнуўся ў «Сан-Паўлу», выйграўшы з камандай яшчэ два чэмпіянаты штата і першынство Бразіліі. Але найбольшых поспехаў клуб дамогся на міжнароднай арэне, выйграўшы два Кубкі Лібертадорэс і два Міжкантынентальныя кубкі, у другім з якіх гол Мюлера прынёс перамогу «Сан-Паўлу» ў матчы з «Міланам» 3:2, пасля чаго Мюлер быў прызнаны найлепшым іграком матча.

У 1995 годзе Мюлер з’ехаў на заробкі ў Японію, выступаючы за клуб «Касіва Рэйсал». Вярнуўшыся ў Бразілію праз год, Мюлер перайшоў у «Палмейрас», выйграўшы з камандай свой апошні тытул чэмпіёна штата. У 1996 годзе «Палмейрас» устанавіў рэкорд па колькасці галоў у чэмпіянаце, 100 мячоў, частка з якіх прыйшлася на долю Мюлера.

Следам за «Палмейрасам», Мюлер гуляў за «Сан-Паўлу», ужо не паказваючы свайго былога ўзроўню гульні, і італьянскую «Перуджу», за якую правёў толькі 6 матчаў. У 1997 годзе Мюлер перайшоў у «Сантус», дзе гуляў два гады, але ніякіх тытулаў не дамогся. Пасля гэтага, Мюлер перайшоў у «Крузейру», выйграўшы з клубам некалькі трафеяў.

Пазней Мюлер гуляў за «Карынтыянс», «Сан-Каэтану», «Тупі», «Партугезу Дэспортус» і «Іпатынгу».

Скончыўшы кар’еру іграка, Мюлер стаў тэлекаментатарам, працуючы на тэлеканале TV Bandeirantes, у тым ліку і на матчах чэмпіянату свету 2006 года. А адразу пасля турніру, Мюлер заняў пасаду выканаўчага дырэктара клуба «Санту-Андрэ», падпісаўшы кантракт на 5 гадоў.

 Крыніцы 

 Літаратура 
 Руднік В. Чэмпіёны свету па футболе 1930—2006. — Беласток: «Set-Print», 2006.

 Спасылкі 

Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Фернандопаліс
Катэгорыя:Ігракі ФК Іпатынга
Катэгорыя:Ігракі ФК Партугеза Дэспортус
Катэгорыя:Ігракі ФК Тупі
Катэгорыя:Ігракі ФК Сан-Каэтану
Катэгорыя:Ігракі ФК Крузейру
Катэгорыя:Ігракі ФК Карынтыянс
Катэгорыя:Ігракі ФК Сантус
Катэгорыя:Ігракі ФК Перуджа
Катэгорыя:Ігракі ФК Сан-Паўлу
Катэгорыя:Ігракі ФК Палмейрас
Катэгорыя:Ігракі ФК Касіва Рэйсал
Катэгорыя:Ігракі ФК Тарына
Катэгорыя:Футбольныя трэнеры Бразіліі
Катэгорыя:Трэнеры ФК Грэміу Марынга
Катэгорыя:Трэнеры ФК Імбітуба
Катэгорыя:Трэнеры ФК Сіноп
Катэгорыя:Чэмпіёны свету па футболе